Tēⁿ Jî-gio̍k

**Tēⁿ Jî-gio̍k**（），Tâi-oân Ki-tok Tiúⁿ-ló Kàu-hōe bo̍k-su、Tâi-lâm Sîn-ha̍k-īⁿkàu-siū、si-jîn、sî-sū phêng-lūn-ka、bú-gí ūn-tōng-chiá.〈Tâi-oân Chhùi-chhiⁿ〉chok-sû-chiá.

## Lio̍k-le̍k
Tēⁿ Jî-gio̍k chhut-sì tī Ji̍t-pún sî-tāi ê Pîn-tong Tang-káng，Lāu-pē keng-êng chè-bí-chhiúⁿ. Tiong-ha̍k tha̍k Tâi-lâm Tiúⁿ-lo-kàu Tiong-ha̍k（Taⁿ Tióng-êng Tiong-ha̍k）āu-lâi choán kàu Ji̍t-pún Tông-chì-siā Tiong-ha̍k. Tī Tông-chì-siā Tāi-ha̍k Bûn-ha̍k-pō͘ giân-tha̍k Sîn-ha̍k，tùi Ki-tok-kàule̍k-sú kap Se-iûⁿ kīn-tāi-sú sán-seng chōe-chōe hèng-chhù. 1947 nî It goe̍h o̍h-chiâⁿ hôe Tâi, m̄-bat kìⁿ-kòe bīn êŃg Tiâu-ji̍t sian-siⁿ thiaⁿ-kóng ū liû-ha̍k Jit-pún ê ha̍k-chiá, tek-pia̍t ùi Ke-lâng Bé-thâu lâi ngiâ-chih i. In-ūi lî-ka í-keng kú--ah, i sin tńg Tang-káng thàm-chhin, put-liāu hŏng tāng-pīⁿ ê lāu-pē òe--tio̍h thian-chu, khiok iā in-ūi su-iàu chēng-ióng lâi tô-kòe Jī-jī-pat Sū-kiāⁿ ê kiap-lān.

1949 nî i siū kàu-hōe chhe-phài tī Ka-gī Pò͘-tē-tìn iân-hái khai-thok thoân-tō, kiam-jīm bú-hāu Tióng-êng-tiong-ha̍k kàu-su. 1955 nî kàu Chi-ka-ko McCormick Sîn-ha̍k-īⁿ giân-tha̍k Se̍k-sū ha̍k-ūi, āu-lâi koh chiân-óng Sūi-sū UNIGE Tāi-ha̍k Phó͘-sè-kàu-hōe gián-kiù-só͘ chìn-siu, hôe-kok liáu-āu siū-phèng tī  Tâi-lâm Sîn-ha̍k-īⁿ.  1963 nî siū iau-chhiáⁿ tam-jīm Se-tek Bûn-hòa-pō͘ lâi-pin,  chham-úgián-kiú Tek-kok ê siā-hōe kap kàu-hōe koan-hē. 1966 nî koh siū iau-chhiáⁿ tam-jīm Í-sek-lia̍t Chong-kàu-pō͘ lâi-pin. Tēⁿ Jî-gio̍k tī Tâi-lâm Sîn-ha̍k-īⁿ chhòng-siat Ki-tok-kàu Siā-hōe Hō͘-tâm hōe（Christian Academy, 1967）, lēng-gōa koh kú-pān Sìn-tô͘ Sū-kang pan、kang-gia̍p siā-hōe ho̍k-bū、Ka-têng Hia̍p-tâm-tiong-sim, tī Ko-hiông-chhī chhòng-siat Sìⁿ-miā-sòaⁿténg-téng.

Chit-sî Kok-bîn-tóng chèng-koân khai-sí ap-pek Tiúⁿ-lo-kàu-hōe thòe-chhut Phó͘-sè-kàu-hōe Liân-bêng（World Council of Churches）, kàu-hōe khai-sí té-khòng. 1971 nî Tiong-hôa-bîn-kok sit-khì Liân-ha̍p-kok se̍k-ūi, Nixonchóng-thóng hóng-mn̄g Pak-kiaⁿ chìn-chêng, Tēⁿ chháu-gí té-kó tī tiúⁿ-lo-kàu-hōe hoat-piáu「Kok-sī Siaⁿ-bêng」chú-tiuⁿ Tâi-oân jîn-bîn tùi Tâi-oân chiân-tô͘ ū chū-koat-koân. Keh-tńg-nî Tēⁿ hù Tek-kok tī Universität Hamburg Sîn-ha̍k-īⁿ choh gián-kiú, 1975 nî tī Bí-kok chham-ka Tâi-oân-lâng Hā-lēng-hōe.

1977 nî Bí-kok soan-pò͘ chi̍t-ê Tiong-kok chèng-chhek, Tēⁿ koh-chài ūi Tiúⁿ-lo-kàu-hōe《Jîn-koân Soan-giân (1977 nî)》chháu-gí té-kó. In-ūi Tiúⁿ-lo-kàu-hōe kap lú Bí Tâi-oân-lâng ê phah-piàⁿ, Bí-kok kok-hōe chè-tēng thong-kòe「Tâi-oân Koan-hē Hoat」.

1979 nî Tiong Bí Kiàn-kau, in-èng sî-kio̍k ê piàn-hòa, sîn-ha̍k-īⁿ siat-li̍p hù-sio̍k「Ki-tok-kàu Siā-hōe Gián-kiù-só͘」, Tēⁿ tam-jīm só͘-tiúⁿ, siâng-sî tī Tiúⁿ-lo-kàu-hōe Sìn-gióng kap Kàu-chè Úi-oân-hōe chú-úi jīm-lāi khai-sí gián-gí Tiúⁿ-lo-kàu-hōe「Sìn-gióng Kò-pe̍h」. Nî-té sûi hoat-seng Ko-hiông Bí-lē-tó Sū-kiāⁿ, kàu-hōe iú-koan jîn-sū chōe ūi siū khan-liân. Keh-tńg-nî Lîm-the̍h Huih-àn hoat-seng, sì-goe̍h chóng-kàn-sū Ko Chùn-bêng bo̍k-su siū-lia̍h. Koh keh-tńg-nî Tân Bûn-sêng sū-kiāⁿ hoat-seng, Tēⁿ bo̍k-su téng kàu-hōe jîn-sū mō-tio̍h sìⁿ-miā gûi-hiám koan-hoâi ûi-cho̍k koàn-sio̍k.

1980 nit chiân-āu Tēⁿ bo̍k-su chhut-jīm「Kàu-hōe Kong-pò」siā-lūn chú-pit kap lí-sū-tiúⁿ.

1994 nî i tī Tâi-lâm Sîn-ha̍k-īⁿ khai-siat「Tâi-gí Bûn-hòa Kàu-sek」，thui-sak Tâi-oân Bú-gí bûn-hòa kiàn-siat. 2002 nî i chèng-sekjī-tō͘ thòe-hiu, chhut-pán《Ah-ūn Si-phian》kap《Tâi-oân Chhùi-chhiⁿ》- Ki-tok Sìn-gióng kap Tâi-oân Bîn-chú-ūn-tōng Si-koa nn̄g pún chheh. Iû-goân chú-chhî Tâi-oân chiàn-āu ui-koân-sî-kî ê bûn-hiàn chéng-lí, chek-ke̍k chham-ú Tâi-oân bú-gí kok-chióng ūn-tōng.

## Iàu-sū Nî-pió

## Chú-iàu Si-chok kap Tì-chok
*"*Oh!  For Whom the Lord was Crucified?*" (Taiwanese), 1950; in Taiwan Church News,(Tainan), Apr. 1, 1979.
*"*Lán beh Chhut-thâu-thiⁿ* 1969. in Taiwan Church News (Tainan), Dec. 11, 1977.
*"*Liû-lōng Hái-gōa Tâi-ôan-lâng ê Sim-siaⁿ*," New York, 1975; Tainan, 2nd, ed., 1992.
*"*Lán ê Hiong-thó͘* ”and "Introducing 'Our Homeland', " in CTC Bulletin (Singapore: CCA), November, 1979.
*"*Light of the World, Salt of the Earth*"「Sè-kan ê Kng Tōe-chiūⁿ ê Iâm」1968, New Songs of Asian Cities. Tainan: CCA-URM Committee, 1972; and in Neue Cantate Domino, 	Geneva： WCC, 1974; "Das Licht der Welt, das Salz der Erde," (German Translation) in Das Wort der Welt, Jan. 1975;  Hymns from the Four Winds, 1983.
*"*Your Kingdom Come*"「Goan Lí ê Kok Lîm-kàu」Composed by J„ Lyim, 1968, Main Theme Hymn, Melbourne International Missionary Conference, 1980. International Review of Mission, (Geneva), Oct. 1980; Composed by Î-tō Lõh in Hymns from the Four Winds. 1983 nî tē 30 kài Tiúⁿ-lo-kàu-hōe Chóng-hōe chū-té-koa.
*"*Living in Christ with People*"「Tī Ki-tok kap Bîn-chiòng Khiā-khí」Composed by Taihei Satoh, CCA Assembly Main Theme Hymn, Bangalore, 1981."Power of the Holy Spirit,"「Sèng-sîn ê Khùi-la̍t」 Composed by Raymond Adams, 1983, in Asian Songs of Worship, Manila, 1988.
*"*Risen Jesus - the Life of World*"「Koh-oa̍h Ia-so͘ Sè-kài Oa̍h-miā」Composed by Thài-jyian Siau, 1983.
*"*Iû-chú Hôe-hiong* Composed by Thài-jyian Siau, 1989.
*"*Tâi-ôan Chhùi-chhiⁿ* " (Taiwan the Green),「Tâi-oân Chhùi-chhiⁿ,」1993, CIST-TTCS, Tainan; The Commons Daily, Kohyiong, 1994. Ji̍p-soán「Sè-kài Si-chok Pí-sài」(International Poetry Contest), 1998.
*《Tâi-gí Si-phian：Ah-ūn Khé-èng》, Kàu-hōe Kong-pò-siā (Tâi-oân-lâng kiàn-li̍p ka-kī, chhî-iú lí-sióng kok-ka kok-bîn hong-keh, múi-ji̍t pit-su chi tì-hūi bí-niû),2002
*《Tâi-oân Chhùi-chhiⁿ》, Bāng-chhun-hong Chhut-pán-siā (Chiúⁿ-ka ui-koân-sî-tāi "Ki-tok-kàu Sìn-gióng kap Tâi-oân Bîn-chú-ūn-tōng Si-koa" Chóng-chéng-lí),2002.07,2002.12, 2010.06
*〈Siōng-ū Tâi-oân ì-sek ê Tiúⁿ-lo-kàu-hōe Chhut-tioh Pháiⁿ Kiáⁿ-sun？〉,Tâi-oân Lô-má-jī Kok-chè Gián-thó-hōe, 2004

## Chham-kiàn-tiâu-ba̍k
* Tâi-oân Chhùi-chhiⁿ
* Siau Thài-jiân
* Tâi-lâm Sîn-ha̍k-īⁿ
* Tâi-oân Ki-tok Tiúⁿ-ló Kàu-hōe
* Tâi-oân Lô-má-jī Hia̍p-hōe

## Chham-khó-chu-liāu